section_heading: Hajduk
paragraph_text: Po završetku sezone odbija potpisati novi ugovor, nezadovoljan raspodjelom novca prilikom budućeg transfera. Međutim, nakon što je propustio cijele pripreme u Sloveniji, uvidjevši da mu je Hajduk ipak najbolja opcija pristaje na uvjete kluba i potpisuje novi 5-godišnji ugovor. Jesenski dio sezone bilježi 12 utakmica na poziciji stopera izmjenjujući se zajedno s Borisom Pandžom i Juricom Buljatom. U sezonu 2012./2013. ulazi kao kapetan vrlo mlade momčadi Hajduka, te se iskazuje kao vrhunski stoper i kapetan. Tada je osvojivši Kup (kao kapetan) prvi podignuo pehar Rabuzinovo sunce.